*Projekts*

Jelgavas novada dome

**LĒMUMS**

Jelgavā

2023.gada \_\_\_\_ Nr.\_\_

**Par nekustamā īpašuma atsavināšanu par nosacīto cenu (Kastaņu iela 24, Ozolnieki, Ozolnieku pagasts)**

Izskatot J. A. iesniegumu, kas reģistrēts Jelgavas novada pašvaldībā 2023.gada 19.jūlijā, reģ.Nr.JNP/3-19.1/23/475, ar ierosinājumu atsavināt pašvaldībai piederošu zemes vienību Kastaņu iela 24, Ozolnieki, Ozolnieku pagasts, Jelgavas novads 0,042 ha platībā ar kadastra apzīmējumu 54660011067, atbilstoši Publiskas personas mantas atsavināšanas likuma 4.panta ceturtās daļas 3.punktam, konstatēts:

1. nekustamais īpašums ar kadastra Nr.54660011067 Kastaņu iela 24, Ozolnieki, Ozolnieku pagasts, Jelgavas novads, kura sastāvā ir zemes vienība 0,042 ha platībā ar kadastra apzīmējumu 54660011067, ir nostiprināts Ozolnieku pagasta zemesgrāmatas nodalījumā Nr. 100000200900 uz Jelgavas novada pašvaldības vārda;
2. uz zemes vienības ar kadastra apzīmējumu 54660011067 atrodas J. A. piederošs būvju īpašums ar kadastra Nr.54665011067 Kastaņu iela 24, Ozolnieki, Ozolnieku pagasts, Jelgavas novads, kas 13.03.2019. ir reģistrēts Ozolnieku pagasta zemesgrāmatas nodalījums Nr.100000345017;
3. 2019.gada 17.maijā starp Jelgavas novada pašvaldību un J. A. ir noslēgts Apbūvētas zemes nomas līgums Nr.465 par zemes vienības ar kadastra apzīmējumu 54660011067 nomu;
4. saskaņā ar Publiskas personas mantas atsavināšanas likuma 4.panta ceturtās daļas 3.punktu publiskas personas nekustamā īpašuma atsavināšanu var ierosināt zemesgrāmatā ierakstītas ēkas (būves) īpašnieks, ja viņš vēlas nopirkt zemesgabalu, uz kura atrodas ēka (būve);
5. saskaņā ar Publiskas personas mantas atsavināšanas likuma 44.panta ceturto daļu publiskai personai piederošu zemesgabalu, uz kura atrodas citai personai piederošas ēkas (būves), var pārdot tikai zemesgrāmatā ierakstītas ēkas (būves) īpašniekam;
6. iesniegtais atsavināšanas ierosinājums ir noformēts atbilstoši Ministru Kabineta 2011.gada 1.februāra noteikumos Nr.109 “Kārtība, kādā atsavināma publiskas personas manta” noteiktajām prasībām; nepastāv minēto noteikumu 8. un 9.punktā noteiktie atsavināšanas apturēšanas nosacījumi, t.i., ierosinātajam nav nekustamā īpašuma nodokļa un nomas maksas parādi;
7. ar Jelgavas novada domes 2023.gada 30.augusta lēmumu Nr.37 (protokols Nr.19/2023) nolemts nodot atsavināšanai J. A. par nosacīto cenu nekustamo īpašumu ar kadastra Nr. 54660011067 Kastaņu iela 24, Ozolnieki, Ozolnieku pagasts, Jelgavas novads;
8. saskaņā ar Pašvaldības mantas novērtēšanas, aprites un atsavināšanas komisijas 2023.gada 26.oktobra lēmumu (sēdes protokols Nr.22), ņemot vērā sertificēta nekustamā īpašuma vērtētāja veikto novērtējumu, nekustamajam īpašumam ar kadastra Nr. 54660011067 noteikta nosacītā cena 6400 EUR (seši tūkstoši četri simti *euro*).

Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 4.panta ceturtās daļas 3.punktu, 5.panta pirmo un piekto daļu, 37.panta pirmās daļas 4.punktu, 44.panta ceturto un piekto daļu, Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” 11.punkta 11.5.apakšpunktu, Jelgavas novada domes 2023.gada 30.augusta lēmumu Nr.37 (pielikums protokolam Nr.19/2023) “Par zemes vienības nodošanu atsavināšanai par nosacīto cenu”, Pašvaldības mantas novērtēšanas, aprites un atsavināšanas komisijas 2023.gada 26.oktobra lēmumu (protokols Nr.22), Jelgavas novada dome **nolemj:**

1. Apstiprināt nekustamā īpašuma Kastaņu iela 24, Ozolnieki, Ozolnieku pagasts, Jelgavas novads, kadastra Nr. 54660011067, kura sastāvā reģistrēta zemes vienība 0,042 ha platībā ar kadastra apzīmējumu 54660011067, nosacīto cenu 6400 EUR (seši tūkstoši četri simti *euro*).
2. NosūtītJ. A. piedāvājumu izmantot pirmpirkuma tiesības uz nekustamo īpašumu ar kadastra Nr.54660011067 par apstiprināto nosacīto cenu.
3. Pēc J. A. piekrišanas saņemšanas par pirmpirkuma tiesību izmantošanu, uzdot domes priekšsēdētājam slēgt pirkuma līgumu, paredzot, ka pilna samaksa veicama normatīvajos aktos noteiktā kārtībā.
4. Pārdodot īpašumu uz nomaksu, piešķirt personai tiesības nostiprināt iegūto īpašumu zemesgrāmatā uz sava vārda, ja vienlaikus zemesgrāmatā tiek nostiprinātas ķīlas tiesības par labu atsavinātājam līdz pilnas pirkuma summas samaksai.

Domes priekšsēdētājs M.Lasmanis

Iveta Ritere, 25640976